Ο **Ροντόλφο «Ρούντι» Φερνάντεθ Φάρες** (ισπανικά: *Rodolfo "Rudy" Fernández y Farrés*) (4 Απριλίου 1985, Πάλμα ντε Μαγιόρκα) είναι Ισπανός επαγγελματίας διεθνής καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τη Ρεάλ Μαδρίτης. Είναι μέλος της Εθνικής Ισπανίας από το 2001, έχοντας κερδίσει έντεκα μετάλλια. Το 2006 αναδείχθηκε Καλύτερος Νέος Ευρωπαίος Καλαθοσφαιριστής από τη FIBA Europe.

Σταδιοδρομία σε συλλόγους
-------------------------

Ο Φερνάντεθ ξεκίνησε τη σταδιοδρομία του στη Ζουβεντούτ Μπαδαλόνα, με την οποία κέρδισε τα Πρωταθλήματα Καταλονίας του 2005 και του 2007, το EuroChallenge του 2006, τον Κύπελλο Ισπανίας του 2008 και το EuroCup του 2008. 

Κέρδισε επίσης αρκετά ατομικά βραβεία ενώ έπαιζε με την Μπαδαλόνα, όπως το βραβείο του Πολυτιμότερου Παίκτη του Κυπέλλου Ισπανίας το 2004 και το 2008, το βραβείο του Πολυτιμότερου Παίκτη του EuroChallenge το 2006, το βραβείο Rising Star της Ευρωλίγκα 2006-07, και βραβείο του Πολυτιμότερου Παίκτη του Πρωταθλήματος Καταλονίας το 2007.

Ονομάστηκε επίσης ο Νεαρός Παίκτης της Χρονιάς του 2006 της FIBA Europe. Τον Ιούλιο του 2007, το συμβόλαιό του με τη Μπαδαλόνα παρατάθηκε μέχρι το έτος 2011, αλλά το συμβόλαιό του εξαγοράστηκε στις αρχές του 2008, ώστε να μπορέσει να συμμετάσχει στο NBA. Στην έξοδο του από το σύλλογο απότισε φόρο τιμής στον προπονητή του, Αΐτο Γκαρθία Ρενέσες, δηλώνοντας: «Ό,τι γνωρίζω για το μπάσκετ είναι χάρη στον Αΐτο Γκαρθία Ρενέσες».

Στις 28 Ιουνίου του 2007, επιλέχθηκε στο νούμερο 24 του NBA Ντραφτ από τους Φοίνιξ Σανς και μεταγράφηκε στους Πόρτλαντ Τρέιλ Μπλέιζερς με τον Τζέιμς Τζόουνς με αντάλλαγμα χρήματα.

Το 2011, ο Φερνάντεθ ανταλλάχθηκε στους Ντάλας Μάβερικς. Ωστόσο, δεν έπαιξε ποτέ για τους Μάβερικς, και ανταλλάχθηκε μαζί με τον Κόρεϊ Μπρούερ στους Ντένβερ Νάγκετς στις 13 Δεκεμβρίου 2011.

Στις 21 Σεπτεμβρίου 2011, υπέγραψε με τη Ρεάλ Μαδρίτης. Ο Φερνάντεθ υπέγραψε με μισθό 2,7 εκατομμυρίων ευρώ καθαρά ανά έτος, το μεγαλύτερο συμβόλαιο στην ιστορία του ισπανικού πρωταθλήματος, την εποχή εκείνη. Η συμφωνία του έδωσε επίσης τη δυνατότητα να επιστρέψει στη Ρεάλ όταν τελείωσε το συμβόλαιό του στο NBA.

Στις 4 Ιουλίου 2012, ο Φερνάντεθ επέστρεψε στη Ρεάλ Μαδρίτης υπογράφοντας τριετή συμφωνία αξίας 9 εκατομμυρίων ευρώ. Τον Μάιο του 2014, μαζί με τον συμπαίκτη του Σέρχιο Ροντρίγκεθ, ονομάστηκε στην Πρώτη Ομάδα της Ευρωλίγκα, για δεύτερη φορά στην καριέρα του.

Στις 14 Αυγούστου 2014, υπέγραψε τριετή επέκταση με τη Ρεάλ Μαδρίτης, για να παραμείνει στην ομάδα μέχρι το 2018. Τον Μάιο του 2015, επελέγη στη Δεύτερη Ομάδα της Ευρωλίγκα για την απόδοσή του κατά τη διάρκεια της σεζόν. Η Ρεάλ Μαδρίτης κέρδισε την Ευρωλίγκα για το 2015, αφού κατάφερε να νικήσει τον Ολυμπιακό στον τελικό με 78-59. Η Ρεάλ Μαδρίτης τελείωσε τη σεζόν κατακτώντας και το πρωτάθλημα Ισπανίας, μετά από μια σειρά με 3-0 στους τελικούς εναντίον της Μπαρτσελόνα. Με αυτό το τρόπαιο, ολοκλήρωσαν τη χρονιά έχοντας κερδίσει το Τριπλ Κράουν. Το 2017 κατέκτησε το Κύπελλο Ισπανίας, αλλά όχι και το πρωτάθλημα, αφού ηττήθηκε στους τελικούς από τη Βαλένθια. Στην Ευρωλίγκα έφτασε μέχρι το Φάιναλ Φορ, αλλά ηττήθηκε στον ημιτελικό από τη Φενέρμπαχτσε. Το 2018 αναδείχθηκε πρωταθλητής Ευρώπης για δεύτερη φορά στην καριέρα του, αφού η Ρεάλ κέρδισε τη Φενέρμπαχτσε στον τελικό της Ευρωλίγκα. Μάλιστα ο τελικός ήταν ο 400ός αγώνας του με τη Ρεάλ Μαδρίτης. Επίσης κατέκτησε και το πρωτάθλημα Ισπανίας κόντρα στην Μπασκόνια, με τον ίδιο να αναδεικνύεται ο Πολυτιμότερος Παίκτης των τελικών. Στις 17 Ιουνίου ανανέωσε το συμβόλαιό του με τη Ρεάλ μέχρι το 2020.

Στις 22 Σεπτεμβρίου 2018, κατέκτησε το Σούπερ Καπ Ισπανίας. Το 2019 κατέκτησε το πέμπτο Πρωτάθλημα Ισπανίας της καριέρας του. Στις 22 Σεπτεμβρίου 2019, κατέκτησε το Σούπερ Καπ Ισπανίας. Στις 25 Οκτωβρίου 2019, ανακοινώθηκε η υποψηφιότητά του για την Καλύτερη Ομάδα της Δεκαετίας (2010-2020) στην Ευρωλίγκα, ωστόσο δεν βρέθηκε στην τελική δεκάδα. Στις 16 Φεβρουαρίου 2020, κατέκτησε το 6ο Κύπελλο Ισπανίας της καριέρας του. Στις 11 Αυγούστου 2020, ανακοινώθηκε από την Ευρωλίγκα, ότι αποτελεί μέλος της Κορυφαίας Δεκάδας της Ρεάλ Μαδρίτης στη δεκαετία 2010-2020.

Στις 13 Σεπτεμβρίου 2020, κατέκτησε το 6ο Σούπερ Καπ της καριέρας του. Στις 12 Σεπτεμβρίου 2021, κατέκτησε ξανά το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα με 88-83. Τη σεζόν 2021-22, έφτασε μέχρι τον τελικό της Ευρωλίγκα, όπου έχασε το τρόπαιο, καθώς η Ρεάλ ηττήθηκε στον τελικό από την Αναντολού Εφές με 58-57. Ο ίδιος συνολικά σε 34 αγώνες κατέγραψε μέσο όρο 6 πόντους, 3 ριμπάουντ, 2 ασίστ και 7,5 PIR. Στις 19 Ιουνίου 2022, κατέκτησε το Πρωτάθλημα Ισπανίας για 6η φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1. Είχε 6.2 πόντους, 2.5 ριμπάουντ και 1.3 ασίστ μέσο όρο σε 16 λεπτά συμμετοχής στο πρωτάθλημα. Στις 12 Ιουλίου 2022, ανανέωσε το συμβόλαιό του μέχρι το τέλος της σεζόν 2022-23. Στις 25 Σεπτεμβρίου 2022, κατέκτησε το όγδοο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την τρίτη Ευρωλίγκα της καριέρας του. Ο ίδιος στον τελικό είχε 3 πόντους, 2 ασίστ και 2 ριμπάουντ. Στις 11 Ιουλίου 2023, ανακοινώθηκε η παραμονή του στην Ρεάλ για ακόμα μία σεζόν (13η). Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας, νικώντας στον τελικό 88-81.

Εθνική ομάδα
------------

Ως μέλος της Εθνικής Ισπανίας, ο Φερνάντεθ αγωνίστηκε στο τουρνουά καλαθοσφαίρισης των Ολυμπιακών Αγώνων του 2004, με 5,1 πόντους ανά παιχνίδι, σε 10,6 λεπτά ανά παιχνίδι. Την επόμενη χρονιά, έπαιξε στο Ευρωμπάσκετ 2005, αλλά οι στατιστικές του ήταν χειρότερες: 2,7 πόντοι ανά παιχνίδι, σε 16,3 λεπτά. Η τρίτη εμφάνισή του με την Εθνική Ισπανίας ήταν στο Παγκόσμιο Πρωτάθλημα ​​του 2006, όπου έγινε σημαντικός παίκτης για την ομάδα και συνέβαλε με 9.1 πόντους, 2.3 ριμπάουντ και 1.4 κλέψιμο ανά παιχνίδι, για να βοηθήσει την ομάδα του να κερδίσει το χρυσό μετάλλιο.

Έπαιξε επίσης στο Ευρωμπάσκετ 2007, όπου η Ισπανία κέρδισε το αργυρό μετάλλιο. Κατά τη διάρκεια της διοργάνωσης, ο Φερνάντεθ είχε κατά μέσο όρο 9,9 πόντους σε 20,3 λεπτά ανά παιχνίδι. Στο Τουρνουά Καλαθοσφαίρισης των Ολυμπιακών Αγώνων του 2008, η Ισπανία έχασε από τις Η.Π.Α. στον τελικό. Σκόραρε 22 πόντους σε 18 λεπτά του παιχνιδιού, με 5 σουτ τριών πόντων και ολοκλήρωσε με κάρφωμα πάνω από τον Ντουάιτ Χάουαρντ. Κατά τη διάρκεια των Ολυμπιακών Αγώνων, ο Φερνάντεθ είχε τα ακόλουθα στατιστικά: 13,1 πόντους, 3,5 ριμπάουντ και 2,1 ασίστ, σε 22,3 λεπτά ανά παιχνίδι.

Το Ευρωμπάσκετ 2009 στην Πολωνία ήταν η 6η συνεχόμενη εμφάνισή του με την εθνική ομάδα. Η Ισπανία κέρδισε το χρυσό μετάλλιο σε Ευρωμπάσκετ για πρώτη φορά στην ιστορία της, με τον Φερνάντεθ να έχει μέσο όρο 13,2 πόντους, 3,5 ριμπάουντ, 2,1 ασίστ και 2,1 κλέφτες ανά παιχνίδι, σε 28,4 λεπτά και να ονομάζεται στην Καλύτερη Πεντάδα της διοργάνωσης.

Στο Παγκόσμιο Πρωτάθλημα ​​του 2010, ο Φερνάντεθ είχε μέσο όρο 15,6 πόντους, 6,0 ριμπάουντ, 1,7 ασίστ και 1,8 κλέψιμο ανά παιχνίδι, αλλά η Ισπανία κατέλαβε την 6η θέση. Στη συνέχεια, ο Φερνάντεθ συμμετείχε στο Ευρωμπάσκετ 2011, όπου η Ισπανία κέρδισε το χρυσό μετάλλιο και κέρδισε μια θέση στους Ολυμπιακούς Αγώνες του 2012, στους οποίους κέρδισε το αργυρό μετάλλιο. Συμμετείχε επίσης στο Ευρωμπάσκετ 2013, όπου κέρδισε το χάλκινο μετάλλιο, στο Παγκόσμιο Κύπελλο ​​του 2014, στο Ευρωμπάσκετ 2015, όπου κέρδισε το χρυσό μετάλλιο και στους Θερινούς Ολυμπιακούς του 2016, όπου κέρδισε το χάλκινο μετάλλιο. Το 2019, κατέκτησε το χρυσό μετάλλιο στο Παγκόσμιο Κύπελλο της Κίνας ως αρχηγός της εθνικής ομάδας. Τον Σεπτέμβριο του 2022, συμμετείχε με την εθνική στο Ευρωμπάσκετ 2022, ξανά ως αρχηγός της ομάδας. Η Ισπανία κατέκτησε το χρυσό μετάλλιο, αφού νίκησε στον τελικό στην Mercedes-Benz Arena του Βερολίνου τη Γαλλία με 88-76. Αυτό ήταν το 11ο συνολικά μετάλλιο για τον Φερνάντεθ, και το 4ο χρυσό σε Ευρωμπάσκετ και έτσι έγινε ο μοναδικός Ισπανός παίκτης στην ιστορία με 4 χρυσά μετάλλια σε Ευρωμπάσκετ. Ήταν παρών στο Παγκόσμιο Κύπελλο 2023 και μπήκε στην μικρή λίστα των παικτών με συμμετοχές σε πέντε διαφορετικά τουρνουά.

Το 2020, μετά από ψηφοφορία στον ιστότοπο της Παγκόσμιας Ομοσπονδίας Καλαθοσφαίρισης, βρέθηκε στην Καλύτερη Πεντάδα της Εθνικής Ισπανίας των τελευταίων δυο δεκαετιών (2000-2020) σε Ευρωμπάσκετ.

Τίτλοι-Διακρίσεις
-----------------

Ο Ρούντι με την εθνική Ισπανίας
### Συλλογικοί

#### Ζουβεντούτ Μπαδαλόνα

* 1x EuroChallenge: (2006)
* 1x Γιούροκαπ: (2008)
* 2x Πρωταθλήματα Καταλωνίας: (2005, 2007)

#### Ρεάλ Μαδρίτης

* 3x Ευρωλίγκα: (2015, 2018, 2023)
* 6x Πρωτάθλημα Ισπανίας: (2013, 2015, 2016, 2018, 2019, 2022)
* 6x Κύπελλα Ισπανίας: (2008, 2014, 2015, 2016, 2017, 2020)
* 9x Σούπερ Καπ Ισπανίας: (2012, 2013, 2014, 2018, 2019, 2020, 2021, 2022, 2023)
* 1x Διηπειρωτικό Κύπελλο: (2015)

### Ατομικοί

* Καλύτερος νέος Ευρωπαίος καλαθοσφαιριστής: (2006)
* Πολυτιμότερος Παίκτης του Πρωταθλήματος Καταλονίας: (2007)
* Πολυτιμότερος Παίκτης του Σούπερ Καπ Ισπανίας: (2012)
* 3x Πολυτιμότερος Παίκτης του Πρωταθλήματος Ισπανίας: (2004, 2008, 2015)
* Πρώτος σκόρερ Πρωταθλήματος Ισπανίας: (2008)
* Καλύτερος αμυντικός του Πρωταθλήματος Ισπανίας: (2008)
* Πρώτος στα κλεψίματα στο Πρωτάθλημα Ισπανίας: (2008)
* Πολυτιμότερος Παίκτης των τελικών του Πρωταθλήματος Ισπανίας: (2018)
* 4x Καλύτερη Πεντάδα του Πρωταθλήματος Ισπανίας (2007, 2008, 2013, 2014)
* 3x Πολυτιμότερος Παίκτης του Μήνα στο Πρωταθλήματος Ισπανίας: (Απρίλιος 2007, Ιανουάριος 2008, Φλεβάρης 2008)
* Πιο θεαματικός παίκτης Πρωταθλήματος Ισπανίας: (2013)
* 3x Καλύτερη ομάδα στην Ευρωλίγκα:
	+ 2x Καλύτερη Πεντάδα στην Ευρωλίγκα: (2013, 2014)
	+ Δεύτερη Καλύτερη Πεντάδα στην Ευρωλίγκα: (2015)
* Καλύτερος νέος παίκτης της Ευρωλίγκα: (2007)
* Πολυτιμότερος Παίκτης του Μήνα στην Ευρωλίγκα: (Φλεβάρης 2015)
* 7x Πολυτιμότερος Παίκτης της Αγωνιστικής στην Ευρωλίγκα
* Πολυτιμότερος Παίκτης των τελικών του Γιούροκαπ: (2008)

### Εθνική Ισπανίας

* Ευρωμπάσκετ:  2009, 2011, 2015, 2022,  2007,  2013
* Παγκόσμιο Κύπελλο:  2006, 2019
* Ολυμπιακοί Αγώνες:  2008, 2012,  2016

#### Ατομικοί

* Καλύτερη Πεντάδα του Ευρωμπάσκετ: (2009)
* Καλύτερη Πεντάδα στη εικοσαετία 2000-2020 σε Ευρωμπάσκετ για την Εθνική Ισπανίας: (2020)

Παραπομπές
----------

1. ↑  Fernández wins European Young Player of the Year Award.
2. ↑  «Mavs trade picks for Rudy Fernandez». ESPN.com. 24 Ιουνίου 2011. Ανακτήθηκε στις 3 Σεπτεμβρίου 2011.
3. ↑  «Nuggets acquire Brewer, Fernandez from Mavericks». *NBA.com*. 13 Δεκεμβρίου 2011. Ανακτήθηκε στις 14 Δεκεμβρίου 2011.
4. ↑   Αρχειοθετήθηκε 2014-12-08 στο Wayback Machine. Rudy Fernandez, former Nuggets guard, will play in Spain Denver Post
5. ↑  «Ο Ρούντι Φερνάντεθ τα έχει... 400» (στα αγγλικά).. Ανακτήθηκε στις 2018-06-19.
6. ↑  «Το σήκωσε στη Βιτόρια η Ρεάλ!».. Ανακτήθηκε στις 2018-06-19.
7. ↑  «Tα καλύτερα του MVP Ρούντι Φερνάντεθ (pic & vid)».. Ανακτήθηκε στις 2018-09-22.
8. ↑  «Για... πάντα στη Ρεάλ Μαδρίτης ο Ρούντι Φερνάντεθ».. Ανακτήθηκε στις 2018-06-19.
9. ↑  «Νίκησε την Μπασκόνια και πήρε το Supercopa η Ρεάλ! (vids)».. Ανακτήθηκε στις 2018-09-22.
10. ↑  «Πρωταθλήτρια Ισπανίας στο μπάσκετ η Ρεάλ Μαδρίτης». *www.eleftheria.gr*. Ανακτήθηκε στις 15 Σεπτεμβρίου 2019.
11. ↑  «Ρεάλ Μαδρίτης: Η απονομή του τίτλου και οι πανηγυρισμοί (vids)». *SDNA*. 22 Σεπτεμβρίου 2019. Ανακτήθηκε στις 26 Σεπτεμβρίου 2019.
12. ↑  Team, Onsports (25 Οκτωβρίου 2019). «Euroleague: Υποψήφιος ο Ρούντι για την ομάδα της 10ετίας (video)». *Onsports.gr*. Ανακτήθηκε στις 16 Φεβρουαρίου 2020.
13. ↑  «Copa del Rey: Απόλυτη ΚΥΡΙΑΡΧΙΑ της Ρεάλ και 28η κούπα! (videos)». *Eurohoops*. 16 Φεβρουαρίου 2020. Ανακτήθηκε στις 16 Φεβρουαρίου 2020.
14. ↑  «Με Ντόντσιτς η ομάδα της δεκαετίας της Ρεάλ (pic & vid)». *www.gazzetta.gr*. Ανακτήθηκε στις 11 Αυγούστου 2020.
15. ↑  «Ρεάλ – Μπαρτσελόνα 72-67: "Βασιλικός" ο πρώτος τίτλος της σεζόν! (videos)». *Eurohoops*. 13 Σεπτεμβρίου 2020. Ανακτήθηκε στις 13 Σεπτεμβρίου 2020.
16. ↑  «Μπαρτσελόνα-Ρεάλ 83-88: Οι Μαδριλένοι πήραν το classico και τον πρώτο τίτλο της χρονιάς | Gazzetta». *www.gazzetta.gr*. Ανακτήθηκε στις 12 Σεπτεμβρίου 2021.
17. ↑  «Ρεάλ: Η "Βασίλισσα" έριξε στο καναβάτσο την Μπάρτσα και ανέβηκε στο ΘΡΟΝΟ της! (videos)». *Eurohoops*. 19 Ιουνίου 2022. Ανακτήθηκε στις 19 Ιουνίου 2022.
18. ↑  «Η Ρεάλ ανανέωσε το συμβόλαιο του Ρούντι Φερνάντεθ». *www.sport24.gr*. Ανακτήθηκε στις 12 Ιουλίου 2022.
19. ↑  «Ρεάλ: Πήρε τη ματσάρα κόντρα στη Μπαρτσελόνα και μαζί ένα ακόμα Supercopa! (videos)». *Eurohoops*. 25 Σεπτεμβρίου 2022. Ανακτήθηκε στις 25 Σεπτεμβρίου 2022.
20. ↑  «Η αθάνατη Ρεάλ Μαδρίτης σόκαρε τον Ολυμπιακό με καλάθι του Γιουλ και αναδείχθηκε πρωταθλήτρια Ευρώπης». *www.sport24.gr*. Ανακτήθηκε στις 21 Μαΐου 2023.
21. ↑  «Ρεάλ: Με Ρούντι Φερνάντεθ για 13η σεζόν! (Pic)». *Eurohoops*. 11 Ιουλίου 2023. Ανακτήθηκε στις 11 Ιουλίου 2023.
22. ↑  «Μάλαγα - Ρεάλ Μαδρίτης 81-88: Το Super Cup στη Μαδρίτη με Χεζόνια και Καμπάτσο | Gazzetta». *www.gazzetta.gr*. Ανακτήθηκε στις 8 Οκτωβρίου 2023.
23. ↑  «Απλά, η καλύτερη ομάδα στον κόσμο!». *www.sdna.gr*. Αρχειοθετήθηκε από το πρωτότυπο στις 17 Σεπτεμβρίου 2019. Ανακτήθηκε στις 15 Σεπτεμβρίου 2019.
24. ↑  «Ισπανία - Γαλλία 88-76: Δυναστεία! (vids) | Gazzetta». *www.gazzetta.gr*. Ανακτήθηκε στις 18 Σεπτεμβρίου 2022.
25. ↑  «Ρούντι Φερνάντεθ: O ΜΟΝΑΔΙΚΟΣ Ισπανός με 4 χρυσά μετάλλια σε Ευρωμπάσκετ! (video-πίνακας)». *Eurohoops*. 18 Σεπτεμβρίου 2022. Ανακτήθηκε στις 18 Σεπτεμβρίου 2022.
26. ↑  «Mundobasket 2023: Ρούντι Φερνάντεθ και Χουέρτας μπήκαν στο κλειστό club των 5 διοργανώσεων | Gazzetta». *www.gazzetta.gr*. Ανακτήθηκε στις 28 Αυγούστου 2023.
27. ↑  «Σκορπάει… τρόμο η Dream Team της Ισπανίας 2000-20! (pic)». *www.gazzetta.gr*. Ανακτήθηκε στις 14 Σεπτεμβρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρούντι Φερνάντεθ** |

* Προφίλ στο Euroleague.net
* Προφίλ στη FIBA
* Προφίλ στο Eurobasket.com
* Προφίλ στο Ισπανικό Πρωτάθλημα (Ισπανικά)
* Προφίλ στην Ρεάλ Μαδρίτης(Ισπανικά)
* Προφίλ στο DraftExpress.com

|  |  |  |  |  |  |
| --- | --- | --- | --- | --- | --- |
| 

| π • σ • ε
Ρεάλ Μαδρίτης – τρέχον ρόστερ |
| --- |
|  |
| 0 | 
* 1 Κοζέρ
* 3 Ράντολφ
* 5 Ρούντι Φερνάντεθ
* 9 Ρέγιες
* 11 Καμπάτσο
* 14 Αγιόν
* 16 Γούστα
* 19 Πάντζαρ
* 20 Κάρολ
* 22 Ταβάρες
* 23 Γιούλ
* 24 Ντεκ
* 25 Πρέπελιτς
* 32 Κούζμιτς
* 33 Τόμπκινς
* 44 Τέιλορ

Προπονητής: Λάσο |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ισπανίας - Ευρωπαϊκό Πρωτάθλημα Ανδρών FIBA 2022 -  1η θέση |
| --- |
|  |
| 000 | 
* 2 Μπράουν
* 4 Πραντίγια
* 5 Φερνάντεθ Ρ. (αρχ.)
* 6 Λόπεθ-Αροστέγκι
* 7 Φερνάντεθ Χ.
* 8 Μπριθουέλα
* 9 Ντίαθ
* 11 Σάιθ
* 14 Ερνανγκόμεθ Γ.
* 16 Γκαρούμπα
* 41 Ερνανγκόμεθ Χ.
* 44 Πάρα
* Προπ: Σκαριόλο
 |  |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βραβευμένοι ως Ευρωπαίοι Καλαθοσφαιριστές της Χρονιάς |
| --- |
|  |
| Player of the Year | 
* Γκασόλ
* Κιριλένκο
* Νοβίτσκι
* Παπαλουκάς
* Πάρκερ
* Τεόντοσιτς
 |
|  |
| Mr. Europa | 
* Γιασικέβιτσιους
* Γκασόλ
* Γκάλης
* Γκαρμπαχόσα
* Διαμαντίδης
* Κιτσάνοβιτς
* Κούκοτς
* Μαρτσοράτι
* Μαρτσουλιόνις
* Μενεγκίν Α.
* Μενεγκίν Ντ.
* Ναβάρο
* Νοβίτσκι
* Νταλιπάγκιτς
* Ντανίλοβιτς
* Ντίβατς
* Πέτροβιτς
* Ρούμπιο
* Σαμπόνις
* Σαν Επιφάνιο
* Στογιάκοβιτς
* Τζόρτζεβιτς
* Τκατσένκο
* Φούτσκα
 |
|  |
| Europlayer (Euroscar) | 
* Γκασόλ
* Γκάλης
* Κιριλένκο
* Κιτσάνοβιτς
* Κούκοτς
* Μενεγκίν Ντ.
* Νοβίτσκι
* Νταλιπάγκιτς
* Πάρκερ
* Πέτροβιτς
* Σαμπόνις
* Στογιάκοβιτς
* Τκατσένκο
* Φούτσκα
 |
|  |
| Young Player of the Year | 
* Βαλαντσιούνας
* Βεσελί
* Ζήσης
* Ρούμπιο
* Σάριτς
* Φερνάντεθ
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
* Πύλη:Ισπανία
 |

 |